Complementul direct

Complementul direct arată obiectul asupra căruia se exercită direct acţiunea verbului determinat.

La ce întrebări răspunde complementul direct?

Întrebările la care răspunde complementul direct sunt:

– pe cine?

– ce?

Prin ce se exprimă complementul direct?

Complementul direct se exprimă prin:

– Substantiv în acuzativ cu prepoziţia pe.

Exemplu: Îi văd pe copii.

– Substantiv în acuzativ fără prepoziţie.

Exemplu: Ador sportul.

– Pronume personal în acuzativ cu prepoziţia pe.

Exemplu: Îi văd pe ei.

– Pronume personal în acuzativ fără prepoziţie.

Exemplu: Îi văd mâine.

– Numeral cu valoare substantivală în cazul acuzativ cu prepoziţia pe.

Exemplu: Îl văd pe al doilea.

Complementul indirect

Complementul indirect arată obiectul asupra căruia se răsfrânge indirect acţiunea verbului determinat.

La ce întrebări răspunde complementul indirect?

Întrebările la care răspunde complementul indirect sunt:

– cui?

– la cine?, la ce?, despre cine?, despre ce?, de cine?, de ce?, cu cine?, cu ce?, pentru cine?, pentru ce? etc.

Prin ce se exprimă complementul indirect?

Complementul indirect se exprimă prin:

– Substantiv în cazul dativ.

Exemplu: Îi dau băiatului.

În cazul acuzativ cu prepoziţie.

Exemplu: Se gândea la băiat.

– Pronume personal în cazul dativ.

Exemplu: Îi dau lui.

În cazul acuzativ cu prepoziţie.

Exemplu: Se gândea la el.

– Numeral cu valoare substantivală.

Exemplu: Se gândea la prima.



